Jean Milleville

Jean Milleville l'est nè in 1943. Il est d' « Ten-Brielen » (hamiau d' Cômanes) adon ch'est un vrai « Capèlôs ». 

Il étôt un professeur d' français et d’histoére à l’Institut Saint-Henri d' Cômanes. 

In juillet 2000, Jean Milleville i d'vient responsabe éd l'érvue « Le vrai canton ».

 Quèques récrivures 
Jean Milleville il a récrit :
 des «garlousètes» in picard dins l'érvue « Le vrai canton ».
 des artikes dins les Mémoires de la société d'histoire de Comines-Warneton et de la région, pèr exampe :
Jean Milleville, La fusion des communes belges de 1976 vécus à Comines-Warneton, liméro 49, p. 265 (2019)
Jean Milleville et Pierre Milleville, Marcel Vanhabost, Horloger à Comines, créateur des horloges de nos clochers (1923-1949), liméro 51, p. 293 (2021)

 Éstrait d'ène garlousète Le vrai canton N° 213 - janvier - février 2017 - https://readgur.com/doc/3172791/le-vrai-canton---ville-de-comines 

 Le vrai canton N° 213 - 2017
 GARLOU  213
Djû, qu’èle ést cate cheule douche !

Min vijin Alfred i-ést pinsionné d’pus ène dijène d’ans. Avant i-ouvrôt à l’commune. D’minde pôs cin qui féjôt lô, persane i l’a jômés su. I-étôt toudis sur lés routes du Bizèy à l’Capéle, aveuc l’camionète de l’ville pour clore ichi in tra, ou bin mète ène étaque (piquet) là-va. I ouvrôt tout duch’mint ét i féjôt pôs gramint, més cin qu’i féjôt, i l’féjôt bin, qu’i dijôt li-manme. Tertouss i l’apelôt’te « Duch’mint ».  Et tchan  qu’i-a eu s’pinsion, l’bourguemète i li a donné in jû d’cartes ét l’tapis d’la ville qui vô aveuc. 

Et d’pus c’timps-lô, i-ést toudis in route. I-a jômés été feurt har (habile) pour fère l’ménache à l’plâche de s’fème Titine, à nétiyi lés    pôrés pour l’soupe ou à plér lés pourtéres. Et pour pôs attrapér l’réssuwô (torchon) de s’fème dans sés gampes, i prenôt sin vélo ét i féjôt dés tours sur l’Ravel ou bin l’long d’la Lys d’Armintires à Verviy, ou akeur  dins  lés  villes  ét  lés villaches dés alintours. Alfôs i s’arrétôt pour orwéti  l’z-ouvris  de l’commune montér ou démontér des cabanes ou bin décartchi dés barrires pour ène course ou ène ducache. 

Nou  Alfred  i-étôt  toudis  sur  l’vôyie  (en route). In puk i-étôt présint à tous lés cérémonies, à tous lés fiétes ét surtout à tous lés vernissaches. Ch’étôt pôs lés expositions qui l’intéressôt’te l’puk ; i-étôt jômés in r’tard pour vudi sin verre de rosé ét pour minji dés peûnies (poignées) d’nic-nac.

[...]

 Notes pi référinches 
 Jean Milleville a té lonmé citoyen d’honneur éd la ville d' Comène-Warneuton in 2023.
 co-fondateu deùl Royale Union Cominoise. 

 Loïens intarnètes 

Catégorie:Écrivin